GiliGold/VAD_KnessetCorpus huggingface dataset:
רוחמה אברהם-בלילא:
אני מודה לחברים שנענו לקריאה מעכשיו לעכשיו, למילה "הצילו" בכל מה שקשור בתאונות בדרכים.
רוחמה אברהם-בלילא:
אני סבורה שלכשתוקם הרשות, היא תהווה נדבך חשוב מאוד בכל היעד שלנו לצמצם את כל מה שקשור למלחמה הגדולה שלנו בתאונות הדרכים.
רוחמה אברהם-בלילא:
זו משימה לא קלה.
רוחמה אברהם-בלילא:
יחד עם זה, אם כולנו ניתן כתף, אני מאמינה שנוכל ולו במעט לצמצם את הבעיה הקשה והסבוכה הזאת.
אביגדור יצחקי:
אני מבקש להוסיף להחלטה, שאם יהיו בעיות במזכירות בצורה כזאת או אחרת להעביר את ההצעה היום, שוועדת הכנסת מאשר למזכירות וליושבת הראש להעביר.
ארבל אסטרחן:
ההצעה הועלתה לדפוס והונחה בפניכם בנוסח סופי, כפי שיונח היום בפתיחת המליאה.
אביגדור יצחקי:
כרגע זה לא בסדר היום.
ארבל אסטרחן:
זו החלטה של יו"ר הכנסת.
אביגדור יצחקי:
אנחנו קוראים ליו"ר הכנסת להניח את ההצעה עוד היום.
אפרים סנה:
במידה ויש הסתייגויות, שיהיה ברור שכולנו מתנגדים להן.
ארבל אסטרחן:
יש.
ארבל אסטרחן:
אחד מהם צריך לקבל.
רוחמה אברהם-בלילא:
זה לא התפקיד של הוועדה על פי תקנון הכנסת.
גדעון סער:
אני רוצה להציע הצעה, שההצעה תשולב אחרי הפרטיות ולפני ההצעות לסדר, כדי שיתקבל מצב שיראו שהכנסת בנוכחות סבירה להעביר את החוק הזה, ולא ב-7:00 בערב.
רוחמה אברהם-בלילא:
הערה חשובה מאוד.
רוחמה אברהם-בלילא:
אני מבקשת להעבירה למזכירות הכנסת.
משה שרוני:
הוועדה התכנסה ביחס מיוחד וחם לשר התחבורה הנוכחי.
משה שרוני:
מי בעד מתן פטור מחובת הנחה?
משה שרוני:
הצבעה בקשת שר התחבורה והבטיחות בדרכים התקבלה.
רוחמה אברהם-בלילא:
הבקשה התקבלה פה אחד.
שאול מופז:
גברתי יושבת הראש, חברי הכנסת וחברי הוועדה, פניתי אמש ליושבת ראש הוועדה, חברת הכנסת רוחמה אברהם, וביקשתי ממנה לעשות מאמץ עליון על מנת לכנס את הוועדה היום, לצורך הנחת החקיקה בסוגיית הרשות לבטיחות בדרכים.
שאול מופז:
הנושא של הקטל בדרכים חוצה מפלגות, לא שייך לעניין הפוליטי, וכולנו רוצים מאמץ עליון.
שאול מופז:
אני רוצה להודות לחברת הכנסת רוחמה אברהם.
שאול מופז:
אני רוצה להודות לכם, לכל חברות וחברי הכנסת שהואילו בטובם לבוא ולהצביע בעד.
שאול מופז:
אני מבקש שתצא מפה קריאה ליושבת ראש הכנסת, להניח את הצעת החקיקה הזאת היום וגם לאמץ את ההמלצה של חבר הכנסת גדעון סער, שתובא ותונח ב"פריים טיים" של הכנסת, כדי שיהיה לזה גם ההד המתאים מבחינת תמיכת חברי הכנסת, וגם דרך העובדה שזה מובא בדרך שזה מובא, יאחד את כל כנסת ישראל שעומדת מאחורי הנושא של בטיחות בדרכים.
שאול מופז:
תודה רבה לכם.
שאול מופז:
2.
שאול מופז:
בקשת יו"ר ועדת החוקה, חוק ומשפט למיזוג הצעות החוק הבאות:
שאול מופז:
א) הצעת חוק בתי המשפט (תיקון מס' 43) (כללי אתיקה לשופטים), התשס"ו-2006.
שאול מופז:
ב) הצעת חוק בתי המשפט (תיקון מס' 44) (כללי אתיקה לשופטים), התשס"ו-2006.
רוחמה אברהם-בלילא:
אנחנו עוברים לשמוע את דבריו של חבר הכנסת מנחם בן-ששון.
מנחם בן-ששון:
חבריי, חברי הוועדה הנכבדת, ראשית, אני מצטער שאני לא חבר בוועדה הזאת.
מנחם בן-ששון:
אתמול, בעקבות התרה שלכם להעביר הצעת חוק ראשונה שלי בחיים לעניין כללי האתיקה של השופטים וזה גם נפל ביום ההולדת שלי - -
קריאות:
מזל טוב, מזל טוב.
מנחם בן-ששון:
- - מיזגנו הצעת חוק ממשלתית לכללי האתיקה ואני צריך את אישור הוועדה הזו למיזוג.
מנחם בן-ששון:
ביקשנו אתמול שאם תהיה ישיבה מאתמול עד סוף השבוע, שהנושא יעלה והנושא לא הגיע לסדר היום.
מנחם בן-ששון:
אני שואל את ראש הוועדה ואני לא יודע את מי עוד שואלים: איך עושים דבר כזה?
מנחם בן-ששון:
אתם יודעים שאני "חדש בארץ", אבל הייתי רוצה בשבוע הבא להעלות את זה במליאה, שלפני שנצא לפגרה יהיו כללי אתיקה לשופטי ישראל.
רוחמה אברהם-בלילא:
ראשית, תרשה לי להבהיר שהישיבה הזאת לא מתוכננת, ולכן הצעתך תהיה על סדר היום בתחילת שבוע הבא.
רוחמה אברהם-בלילא:
אבל, אם לא תהיה התנגדות של החברים, נביא את היום.
רוחמה אברהם-בלילא:
אני שואלת אתכם אם יש מניעה שאעלה את זה על סדר היום?
קריאות:
לא, אין מניעה.
קריאות:
אנחנו מאשרים.
מנחם בן-ששון:
חברי הכנסת, אני מבקש את רשות הוועדה לאחד שתי הצעות – הצעת ממשלה והצעה פרטית לכללי אתיקה לשופטים.
מנחם בן-ששון:
שתיהן נדונו.
מנחם בן-ששון:
האחת עברה קריאה ראשונה והשניה היא הצעת חוק ממשלתית.
מנחם בן-ששון:
שתיהן תהיינה הצעת חוק אחת ואני מקווה, שנעלה אותן במליאה בשבוע הבא.
מנחם בן-ששון:
אם תאשרו לי, נוכל לבקש ביום שני העלאת ההצעות האלה במליאה.
מנחם בן-ששון:
אלה הצעות חוק ראויות וכדאי שהמליאה תשמע אותן.
ארבל אסטרחן:
מתי הן יונחו?
מנחם בן-ששון:
היום.
רוחמה אברהם-בלילא:
למי מחברי הכנסת יש מה לומר בעניין הזה?
רוחמה אברהם-בלילא:
אני עוברת להצבעה: מי בעד, מי נגד, מי נמנע?
רוחמה אברהם-בלילא:
הצבעה בקשת יו"ר ועדת החוקה, חוק ומשפט לתמיזוג הצעות חוק נתקבלה.
רוחמה אברהם-בלילא:
כולם בעד.
רוחמה אברהם-בלילא:
תודה רבה לכם, חברים.
רוחמה אברהם-בלילא:
אני רוצה לאחל לכולנו שמי ייתן שהשבוע הזה נשמע רק בשורות טובות- - -
קריאות:
אמן.
רוחמה אברהם-בלילא:
ונתבשר שהלחימה בצפון תגיע לקיצה, אבל מעבר לזה - הרגע הגעתי מישיבה אצל יושבת ראש הכנסת.
רוחמה אברהם-בלילא:
ומכיוון שנאמרות במסדרונות אמרות כאלה ואחרות בדבר הפגרה – אני יודעת שגם חברת הכנסת גלאון שלחה מכתב, וכולי - אז כדי לסבר את האוזן ולהבין מה קורה: מבחינת התקנון - תקנון 27ב אומר שדיון בפגרה – מועד פתיחה וסגירה של הכנסת - יכול להיעשות רק לאחר שיושבת ראש הכנסת פנתה לוועדת הכנסת, והיא עדיין לא פנתה, זה אל"ף, ובי"ת, בסיכום דברים שהיה לי אתה, נאמר לי הבוקר שבהתאם לנסיבות ולמצב יש לנו את השבוע עד יום רביעי שבו נחליט אם נאריך את היציאה לפגרה.
רוחמה אברהם-בלילא:
ומכיוון שאנחנו פועלים בהתאם לתקנון, יושבת הראש צריכה להחליט על זה עם הנשיאות, וזה עדיין לא קרה, רק כדי לסבר לכולם את האוזן, זה המצב.
רוחמה אברהם-בלילא:
אז כך שגם אין להעלות את זה בשונות.
זהבה גלאון:
רק שאלת הבהרה.
זהבה גלאון:
נניח שהיושבת ראש תחשוב שצריך להאריך את המושב, מתי היא אמורה לפנות מבחינת הוועדה?
רוחמה אברהם-בלילא:
היא יכולה לעשות את זה מעכשיו לעכשיו, אין בעיה.
רוחמה אברהם-בלילא:
אני אכנס את הוועדה, וכולי.
רוחמה אברהם-בלילא:
הנושא השני שאתו הייתי צריכה לפתוח, למעשה – אנחנו מקבלים אותך בברכה, חבר הכנסת פרוש, וכולנו משתתפים בצערך על מרת פרוש, ומי ייתן ולא תדעו עוד צער.
מאיר פרוש:
תודה.
רוחמה אברהם-בלילא:
דבר נוסף שקשור לפגרה – עד עתה בכנסות קודמות, הוחלט להגביל את כינוס הוועדות למיניהן, כאשר היו שלוש ועדות – ועדת חוץ וביטחון, ועדת החוקה, חוק ומשפט וועדת כספים – שלא הייתה הגבלה על הכינוס שלהן.
רוחמה אברהם-בלילא:
בגלל המצב המיוחד יש החלטה – יושבת ראש הכנסת הורתה, בצורה חד משמעית וברורה, שלאף ועדה לא תהיה הגבלה.
רוחמה אברהם-בלילא:
כל ראשי הוועדות יוכלו לכנס את הוועדות במהלך הפגרה כל אימת שהם יחשבו שזה נכון וראוי ורצוי ודחוף מבחינתם.
רוחמה אברהם-בלילא:
כך שגם את ההודעה למנהלי הסיעות שלכם ולראשי הוועדות אני מבקשת להעביר.
רוחמה אברהם-בלילא:
ובנוסף, יש סיכום נוסף, שהכנסת תתכנס מעת לעת.
רוחמה אברהם-בלילא:
זאת אומרת: במידה שנניח שאנחנו מאריכים או לא מאריכים – השאלה הזאת כרגע לא עומדת לפתחנו – אבל במידה שנניח יצאנו כבר לפגרה, ויש סבירות גבוהה שיש צורך שהכנסת תתכנס, אז ייצאו זימונים והכנסת תתכנס בזמן שצריך.
זהבה גלאון:
מי יקבע את זה?
רוחמה אברהם-בלילא:
יושבת ראש הכנסת.
זהבה גלאון:
זה נתון לשיקול דעתה?
זהבה גלאון:
יש לנו בעיה עם זה שזה יהיה נתון לשיקול דעתה בלבד.
דוד טל:
גברתי לא סומכת על יושבת ראש הכנסת?
זהבה גלאון:
יושבת ראש הכנסת, עם כל ההערכה הגדולה, מייצגת מפלגה שלצערי – היא פועלת כיושבת ראש מפלגה ולא כיושבת ראש הכנסת.
דוד טל:
אבל היא מתנהגת בצורה ממלכתית ביותר.
זהבה גלאון:
לא, היא לא מתנהגת בצורה ממלכתית.
דוד טל:
אבל תמיד יהיה לה רוב כאן בוועדה.
רוחמה אברהם-בלילא:
סליחה, אני רוצה לעבור לנושא הראשון שעל סדר יומנו היום.
רוחמה אברהם-בלילא:
הכנסת היום תיפתח בהצעות אי אמון בממשלה של סיעות רע"מ-תע"ל, חד"ש ובל"ד, בנושאים הבאים: של רע"מ-תע"ל: "מדיניותה הגורמת למשבר הומניטרי בשטחים בכלל וברצועה בפרט", המועמד להרכיב את הממשלה הינו חבר הכנסת איברהים צרצור.
רוחמה אברהם-בלילא:
הנושא השני, של חד"ש: "המלחמה המתמשכת ברצועת עזה והמשבר ההומניטרי הפוקד את הרצועה", המועמד להרכיב את הממשלה הוא חבר הכנסת מוחמד ברכה, והנושא השלישי הוא: "ההסלמה בצפון וברצועת עזה" של בל"ד, המועמד להרכיב את הממשלה הוא חבר הכנסת ג'מאל זחאלקה.
רוחמה אברהם-בלילא:
אני מציעה, כפי שנהגנו קודם, עשר דקות למציעים ושלוש דקות לכל סיעה.
אחמד טיבי:
שמתם לב שעדיין לא הצעתי מועמדות?
אחמד טיבי:
אני אעשה את זה בזמן, כאשר יש סיכוי.
רוחמה אברהם-בלילא:
חברים, 11 הצביעו בעד.
רוחמה אברהם-בלילא:
לפיכך אני קובעת שהדיון היום יתנהל עשר דקות למציעים ושלוש דקות לכל סיעה.
רוחמה אברהם-בלילא:
הנושא הבא – בקשתו של ראש הממשלה להודיע הודעה היום בכנסת לאחר האי אמון.
רוחמה אברהם-בלילא:
אני גם מודיעה שמי שידבר זה ראש הממשלה וראש האופוזיציה בלבד ולאחר מכן תהיינה הצבעות על הצעות חוק.
רוחמה אברהם-בלילא:
על זה אני לא צריכה לקיים הצבעה, נכון?
רוחמה אברהם-בלילא:
ארבל?
אורי אריאל:
למה הסיעות לא מדברות?
רוחמה אברהם-בלילא:
ככה.
רוחמה אברהם-בלילא:
כי ככה החלטנו.
אורי אריאל:
מי זה החלטנו?
רוחמה אברהם-בלילא:
הייתה ישיבה של אופוזיציה וקואליציה וכך החלטנו.
אורי אריאל:
- -
אחמד טיבי:
מי היה נציג האופוזיציה?
רוחמה אברהם-בלילא:
נציג האופוזיציה זה חבר הכנסת גדעון סער.
אחמד טיבי:
למה - - -?
רוחמה אברהם-בלילא:
יכולתי לא לומר לכם את זה בכלל.
גדעון סער:
אני לא עונה מכיוון שאני לא מרגיש שאני צריך להיות תחת חקירה נגדית של מר טיבי.
גדעון סער:
אני מבקש את רשות הדיבור כשתוכלי.
זהבה גלאון:
גם אני מבקשת.
אחמד טיבי:
מר סער מייצג את האופוזיציה פה?
גדעון סער:
סלח לי מאד, סלח לי מאד.
גדעון סער:
אתה מייצג את האופוזיציה עם האי אמון שאתה מגיש בימים האלה, באמת.
אחמד טיבי:
למה ויתרת על דיבור של הסיעות?
גדעון סער:
מי בכלל אמר שזה על סדר היום?
גדעון סער:
על מה אתה מדבר?
גדעון סער:
מה אתה בכלל יודע שהוא תוקף?
אחמד טיבי:
אתה קודם כל צריך לעמוד על זה שכל סיעות הבית ידברו.
רוחמה אברהם-בלילא:
תודה, תודה.
רוחמה אברהם-בלילא:
כדי לסבר את האוזן: בדקנו מבחינת חוק הכנסת, ולפי החוק נאמר שרק 25 חתימות או הממשלה יכולים להביא לכינוס הכנסת.
זהבה גלאון:
לכן ההחלטה שלכם היא מאד בעייתית, אני מבקשת רשות דיבור.
זהבה גלאון:
היו"ר אין לה מעמד לכנס.
רוחמה אברהם-בלילא:
- -
זהבה גלאון:
אמרת שהיו"ר תכנס על פי הבנתה.
זהבה גלאון:
לא אמרת - - -
רוחמה אברהם-בלילא:
חברת הכנסת גלאון, זה לפני שידענ ו מה אומר החוק.
זהבה גלאון:
יושבת ראש הכנסת לא יודעת מה אומר החוק לפני שהיא מקבלת החלטה?
רוחמה אברהם-בלילא:
אוי, זהבה - - -
זהבה גלאון:
אל תגידי לי אוי, סליחה.
זהבה גלאון:
אני מבקשת רשות דיבור.
רוחמה אברהם-בלילא:
אני אתן לך את רשות הדיבור.
אריה האן:
היא התכוונה שיש לה דרך לכנס.
אריה האן:
או על ידי הממשלה או על ידי 25 חתימות.
אורי אריאל:
רגע, מה קורה בדיון עם ראש הממשלה?
זהבה גלאון:
לא, אני בחיים לא יכולה לגייס 25 חתימות - - -
רוחמה אברהם-בלילא:
את ויתרת על רשות הדיבור?
זהבה גלאון:
לא, לא ויתרתי.
רוחמה אברהם-בלילא:
אז אם לא ויתרת, אז בבקשה.
רוחמה אברהם-בלילא:
הצעות חוק יסוד: הכנסת (תיקון מועד ישיבת הפתיחה של הכנסת)
רוחמה אברהם-בלילא:
הנושא השני הוא הצעתו של חבר הכנסת דוד טל, לתיקון חוק יסוד: הכנסת (תיקון מס' 37 - ישיבת הפתיחה של הכנסת).
גדעון סער:
סליחה, גברתי, יש תוספת לסדר היום.
גדעון סער:
אני מודה שאני במקרה הגעתי, לא ידעתי בכלל שזה על סדר היום, בנושא של הצעת חוק מועצת הצמחים, פטור מחובת הנחה.
גדעון סער:
מה הדחיפות של זה?
רוחמה אברהם-בלילא:
תכף יסבירו לנו.
רוחמה אברהם-בלילא:
אנחנו נגיע לנושא הזה בסדר היום ותשאל את מי שאתה רוצה.
רוחמה אברהם-בלילא:
יש פה נציגים של משרד החקלאות.
רוחמה אברהם-בלילא:
ההצעה הזאת עברה בוועדת השרים.
גדעון סער:
אני מאד מתרגש, זה עבר בוועדת השרים, זה באמת אירוע היסטורי.
גדעון סער:
תיקון לחוק מועצת הצמחים.
גדעון סער:
אני ממש משתוקק לדעת מה הדחיפות.
רוחמה אברהם-בלילא:
חבר הכנסת סער, אתה תדע מה הדחיפות אם תתאזר בסבלנות עוד מספר דקות.
רוחמה אברהם-בלילא:
בינתיים האדם היחידי שברשות דיבור כרגע הוא דוד טל.
דוד טל:
גברתי היושבת ראש - - -
מאיר פרוש:
למה עוברים לנושאים אחרים כרגע לפני שמסיימים את הנושא הזה - - -
רוחמה אברהם-בלילא:
כי ככה.
רוחמה אברהם-בלילא:
זה לא פתוח לדיון.
אורי אריאל:
מה זאת אומרת לא פתוח לדיון?
רוחמה אברהם-בלילא:
יכולתי שלא להודיע את ההודעה הזאת ולא להביא אותה לידיעתכם.
אורי אריאל:
לא, את לא יכולה.
רוחמה אברהם-בלילא:
תאמין לי שיכולתי, חבר הכנסת אריאל, לא לומר דבר, אבל בכנסת יש שקיפות מלאה, ו - - -
מאיר פרוש:
אני רוצה לומר משהו.
רוחמה אברהם-בלילא:
אז אני אאפשר את רשות הדיבור, אבל אני אחליט מתי לאפשר את זה.
רוחמה אברהם-בלילא:
אני החלטתי שכרגע מי שברשות דיבור זה חבר הכנסת דוד טל ואחרי שנשמע את דבריו ונחליט אם מעניקים פטור למועצת הצמחים, לחוק, כל אחד יוכל להגיד מה שהוא רוצה.
רוחמה אברהם-בלילא:
אני, כאן, פיות לא סותמת.
רוחמה אברהם-בלילא:
כן, חבר הכנסת טל.
דוד טל:
תודה, גברתי היושבת ראש.
דוד טל:
עמיתי חברי הכנסת, הצעת החוק שמונחת לפניכם באה לתקן את הטעון תיקון בחוק הקיים, כך שאם קורה, כפי שקרה בפעם האחרונה, שמליאת הכנסת צריכה להתכנס בחול המועד - ואנחנו הוספנו כאן גם את ימי הזיכרון, והיועצת המשפטית המסורה של הוועדה הזאת הוסיפה כאן, ואני מקבל את הצעתה, את ערב יום הזיכרון או ערב חג – זה יידחה ליום לאחר מכן או למועד הקרוב ביותר.
דוד טל:
זה כל השינוי המהותי בהצעת החוק הזאת.
דוד טל:
אני לא רואה שהיא קונטרוורסלית, אני רואה מקום שכולם יתמכו בה מקיר לקיר.
אורי אריאל:
מה הדחיפות?
דוד טל:
זה לא פטור.
רוחמה אברהם-בלילא:
על הפטור כבר דנו.
רוחמה אברהם-בלילא:
זו הכנה לקריאה ראשונה.
דוד טל:
על הפטור לא הייתם צריכים לדון, פרט להצעתו של ידידי ורעי חבר הכנסת דוד אזולאי, משום שהצעת החוק הזאת הבשילה כבר מבעוד מועד.
דוד טל:
לכן, גברתי היושבת ראש, אני חושב שאם לא יהיו השגות בצורה כללית על הצעת החוק, אני חושב שכנהוג נתחיל לעבור על הצעת החוק, ואם יהיו השגות נתייחס אליהן.
דוד טל:
במקרה הזה, למשל, לא הכנסנו את חנוכה, שאפשר לחשוב לגביו אם הוא ייכנס או לא ייכנס, סברנו שאין להכביד באיזונים הכלליים שאנחנו רוצים לעשות.
דוד טל:
אין צורך להכביד, ואם ייצא לנו בחנוכה, אנחנו נתכנס כאן בחנוכה, ויהיה לנו מספיק זמן להדליק נרות בערב.
רוחמה אברהם-בלילא:
יש לך מה להוסיף, חבר הכנסת אזולאי?
דוד אזולאי:
אני מסכים עם דבריו של חבר הכנסת דוד טל בעניין הזה, ואפשר לאשר את הצעת החוק.
רוחמה אברהם-בלילא:
יש למישהו מחברי הכנסת הערה נוספת?
מאיר פרוש:
כנ"ל גם לגבי הצעתו של חבר הכנסת גפני.
רוחמה אברהם-בלילא:
ודאי.
רוחמה אברהם-בלילא:
אנחנו מדברים על שלושת ההצעות.
דוד טל:
הוסמכתי על ידי חבר הכנסת גפני.
רוחמה אברהם-בלילא:
חברי חברי הכנסת, לפני שנעבור להצבעה לתיקון החוק, הייתי רוצה להזכיר: זו הכנה לקריאה ראשונה שרוצים להניח היום למליאה, אבל התייעצתי עם היועצת המשפטית שלנו, יש כמה הערות שראוי שנשמע אותן קודם כל, ולאחר מכן נראה אם נרצה לעשות המשך לתיקון של החוק הזה.
דוד טל:
אולי נעשה את זה בין הקריאה הראשונה לשנייה, גברתי?
ארבל אסטרחן:
אני רוצה לומר כמה דברים.
דוד טל:
בבקשה, גברתי.
ארבל אסטרחן:
הצעת החוק, כפי שהציג חבר הכנסת טל, מונעת את האפשרות שהכנסת תתכנס לישיבתה הראשונה בחול המועד, כפי שאירע השנה.
ארבל אסטרחן:
באותה הזדמנות הצענו לחברי הכנסת, עוד לפני שהם הגישו את הצעת החוק אלקטרונית וקיבלו את זה, וכך זה מופיע גם כעת – מעבירים פה הוראות מחוק היסוד לחוק הכנסת – מחוק יסוד: הכנסת לחוק הכנסת – הוראות שסגרנו שאינן הוראות - - - ומקומן בחוק רגיל.
ארבל אסטרחן:
לכן זה נראה יותר ארוך רק מהעניין הזה של חול המועד.
ארבל אסטרחן:
מוצע פה שבחוק היסוד תהיה רק הוראה שהכנסת תתכנס לישיבתה הראשונה בתוך 15 ימים מיום פרסום תוצאות הבחירות, אלא אם כן נקבע בחוק מועד סמוך אחר בשל יום חג, מועד, זיכרון או בשל סמיכות לאחד מהם או בשל חול המועד – זו תהיה ההוראה בחוק היסוד, ובחוק הכנסת עצמו תהיה הוראה שתאמר שהכנסת תתכנס לישיבתה הראשונה ביום ב' בשבוע השני לאחר השבוע שבו נתפרסמו תוצאות הבחירות – זו הוראה שקיימת היום בחוק היסוד, סברנו שמקומה לא שם – בשעה 16:00, ואם היה יום זה חג, מועד, זיכרון או ערב של חג או חול המועד – ביום החול הקרוב שלאחר מכן.
אריה האן:
יכול להיות יום החול הקרוב יום ראשון שלא מתכנסים בו.
אריה האן:
צריך לחשוב על זה.
ארבל אסטרחן:
זה יכול להיות יום ראשון, בהחלט.
ארבל אסטרחן:
סעיף 13 לחוק יסוד: הכנסת – שכפי שאתם רואים פה בסעיף 2 נמחק – הוא זה שקובע איך תיפתח הישיבה, על ידי הנשיא, והוא יעביר את זה לוותיק חברי הכנסת.
ארבל אסטרחן:
אותו דבר – מוצע להעביר את זה לחוק רגיל, לחוק הכנסת.
ארבל אסטרחן:
וסעיף 3 שמוצע פה הוא בעצם סעיף טכני, הוא מעביר את ההגדרה של ותיק חברי הכנסת מהסעיף שמבוטל לסעיף אחר.
מאיר פרוש:
זה היה ותיק או זקן?
ארבל אסטרחן:
את הזקן כבר העברנו לפני חמש שנים.
ארבל אסטרחן:
וותיק זה מי ששנות כהונתו, בסך הכל, ברצף או שלא ברצף, הארוכות ביותר.
ארבל אסטרחן:
ההצעה הזאת מעוררת כמה שאלות שרציתי להביא בפניכם.
ארבל אסטרחן:
לא בטוח שתרצו לכלול את זה בהצעה הזאת, יכול להיות שתרצו לכלול את זה בעתיד, אבל ברגע שנוגעים בסעיפים האלה, כשישבנו עליהם, ראינו שיש פה כמה עניינים.
ארבל אסטרחן:
קודם כל, ספירת הימים לכינוס הכנסת, היא ממועד פרסום תוצאות הבחירות ולא ממועד הבחירות, ונשאלת השאלה אם זה צריך להיות כך.
ארבל אסטרחן:
היום פרסום תוצאות הבחירות צריך להיות בתוך שמונה ימים, ונשאלת שאלה האם העיקרון החוקתי לא צריך להיות שאדם מצביע, וכעבור איקס זמן נפתחת הכנסת, ולמה לתת לאיזושהי ועדה מנהלית לקבוע את מועד כינוס הכנסת.
ארבל אסטרחן:
עניין אחר הוא – אם כבר נוגעים בסעיפים האלה, אני חשבתי שאולי יש מקום לחשוב בכלל על המועדים האלה.
ארבל אסטרחן:
היום מפרסום התוצאות עד לכינוס הכנסת יש תקופה מקסימלית של 15 ימים.
גדעון סער:
צריך לקצר את זה.
ארבל אסטרחן:
והתקופה הזאת מבחינה חוקתית היא תקופה בעייתית.
ארבל אסטרחן:
צריך לזכור: ממשיכים לכהן חברי הכנסת הקודמים.
ארבל אסטרחן:
חלקם לא נבחרו וכבר נתפרסמו התוצאות.
ארבל אסטרחן:
הם יודעים שהם לא נבחרו.
ירדנה מלר-הורוביץ:
ואם רוצים לערער?
דוד טל:
בחלקם אפילו ראשי ועדות.
ארבל אסטרחן:
במעבר בין הכנסת ה-16 ל-17 אני זוכרת מקרה של שני ראשי ועדות שידעו כבר שלא נבחרו – ועדת החינוך וועדת העבודה - וביקשו לכנס את הוועדה, ואז נתנו חוות דעת.
ארבל אסטרחן:
יש רציפות, הכנסת ממשיכה, אין ספק שהוועדות קיימות, אבל זה צריך להיות רק לדברים מאד דחופים ואז נשאלת השאלה מה דחוף.
ארבל אסטרחן:
זה נושא שהוא בעייתי.
ארבל אסטרחן:
נכון שזה לא נובע ישירות מההצעות של חברי הכנסת שכאן להוסיף את חול המועד, אבל זה בהחלט נובע מהסעיפים שאנחנו נוגעים בהם.
זהבה גלאון:
רגע, אל תתקדמי.
זהבה גלאון:
זה נשמע מאד הגיוני, אבל מה עם ערעור?
זהבה גלאון:
למשל, אני זוכרת בכנסת האחרונה שנבחר חבר כנסת - שאנן?
זהבה גלאון:
– ומצא את עצמו לא חבר כנסת.
גדעון סער:
יש ערעורים.
ארבל אסטרחן:
היום תוצאות הבחירות מתפרסמות בתוך שמונה ימים.
ארבל אסטרחן:
זו הוראה שקבועה בחוק היסוד.
ארבל אסטרחן:
הערעורים הם אחרי זה והם יכולים להתמשך.
ארבל אסטרחן:
למשל, לפני הישיבה דיברתי עם תמי אדרי, רציתי לדעת, והיא אמרה לי שהעבודה עוד יש לה ערעורים.
ארבל אסטרחן:
בדיוק.
ארבל אסטרחן:
היא תוך שמונה ימים גומרת.
ארבל אסטרחן:
תמי אדרי אמרה לי גם שמבחינתה – היא פרסמה עד היום השמיני את התוצאות.
ארבל אסטרחן:
מבחינתה ביום התשיעי היא סיימה.
ארבל אסטרחן:
אפשר לכנס את הכנסת.
ארבל אסטרחן:
השאלה היא אם חברי הכנסת ירצו באמת לדון בנושא הזה, לפתוח אותו במסגרת הזאת.
ארבל אסטרחן:
דבר נוסף שאני כן ארצה שיהיה בחוק הזה ואולי אני אביא אותו בין הקריאה הראשונה לשנייה – היום יש פה הגדרה של יום חג, מועד, זיכרון – שזה ביטוי אחר שמופיע במקום אחר בחוק יסוד הכנסת.
ארבל אסטרחן:
יש הוראה שאומרת שאם לא עובר חוק תקציב אז יהיו בחירות תוך איקס ימים, ואם היה זה יום חג, מועד או זיכרון – והוספנו כאן את חול המועד - תהיתי האם מדובר בביטוי שהוא ברור עד הסוף.
ארבל אסטרחן:
בשביל לבדוק את זה, ישבתי עם לוח שנה עד 2015, ובדקתי איזה חגים, מועדים יכולים להיות בימי שני.
ארבל אסטרחן:
ויש כל מיני מועדים שיכולים להיות.
ארבל אסטרחן:
ובשביל שתהיה ודאות חשבתי – ואולי אציע את זה בין הקריאה הראשונה לשנייה, שתהיה הגדרה של ימי חג, שתהיה ודאות.
ארבל אסטרחן:
שיהיה כתוב: ראש השנה, יום כיפור וכולי, ואז אני ארצה שחברי הכנסת יראו אם חסר שם משהו, אם להוסיף שם משהו.
רוחמה אברהם-בלילא:
תכיני את זה למחר.
ארבל אסטרחן:
אבל כרגע הרעיון של חברי הכנסת ברור ואפשר גם לאשר את זה ככה.
ארבל אסטרחן:
אלה ההערות.
גדעון סער:
אני חושב שאנחנו צריכים לנצל את ההזדמנות של החוק הזה שאנחנו תומכים בו, גם כדי לעשות תיקון – ואני מציע שזה יהיה כבר עכשיו בקריאה הראשונה - במועד של הכינוס הראשון של הכנסת.
גדעון סער:
אין שום סיבה שבעולם שיהיו שבועיים ימים מיום פרסום התוצאות עד הכינוס.
גדעון סער:
זה יוצר גם הרבה בעיות בעבודת הסיעות, כי למעשה חברי הסיעה הם חברי הסיעה של הכנסת הקודמת, שאתה יודע שהם לא נבחרו.
גדעון סער:
ואתה יושב עם חברי סיעה אחרים בכנסת הנכנסת.
גדעון סער:
המועד הרלוונטי הוא המועד שבו ניתן, במסגרת ועדת הבחירות המרכזית, להשיג על תוצאות הבחירות.
גדעון סער:
זה מסתיים שבוע אחרי הבחירות.
גדעון סער:
וכל השבועיים האלה, שלמעשה יוצאים שלושה שבועות, מרגע היבחרות חברי הכנסת עד הרגע של הכינוס, אין בזה - - -
ארבל אסטרחן:
זה עד שבועיים, זה יכול להיות גם פחות, כי זה יום שני השני.
גדעון סער:
אני חושב שצריך, מיום פרסום התוצאות, לתת מקסימום שבוע.
גדעון סער:
אין צורך בהתראה יותר ארוכה.
רוחמה אברהם-בלילא:
רגע, אם שמונה ימים מיום - - -
גדעון סער:
זה לא לשנות את המועד עד לפרסום התוצאות, אבל מעת פרסום התוצאות לצמצם את זה בחצי.
ארבל אסטרחן:
זאת אומרת, לתת שבועיים מהבחירות, בעצם?
רוחמה אברהם-בלילא:
שבועיים מיום הבחירות.
דוד טל:
אתה יכול לצמצם את זה מקסימום בשבוע.
גדעון סער:
זה לא רק כינוס הכנסת, אלא בסופו של דבר תהיינה לזה השפעות על הליכים אחרים.
גדעון סער:
תמיד אומרים: הכנסת, מרגע שהיא נבחרה עד שהיא מתחילה לתפקד - - -
דוד אזולאי:
גדעון, אתה מדבר על מיום פרסום ברשומות?
רוחמה אברהם-בלילא:
מיום פרסום ברשומות שבועיים.
גדעון סער:
אני מדבר על שבועיים ימים מהבחירות.
ארבל אסטרחן:
אני לא הייתי רוצה לשנות את ההוראה שהתוצאות יתפרסמו תוך שמונה ימים, אבל לקרוא לזה איקס זמן מהבחירות.
ארבל אסטרחן:
אז בעצם אתה אומר שבועיים מהבחירות.
ארבל אסטרחן:
וההוראה שניתנת לוועדת הבחירות לפרסם תוך שמונה ימים לא משתנה.
דוד טל:
גברתי היושבת ראש אני מקבל – הנושאים שהעלתה כרגע היועצת המשפטית של הוועדה הם נושא חשובים שאם כבר מתקנים, יש מקום לתקן אותם.
דוד טל:
לי יש כאן איזושהי בעיה, משום שאני סברתי שמועד הוא יום חג, והלכנו לאבן שושן וניסינו למצוא האם מועד זה חג, אז מופיעים פה כל מיני מובאות, שאולי זה לא בדיוק כך.
דוד טל:
אז אנחנו צריכים אולי למחוק את מועד – כי יש לנו לפני כן "בשל יום חג", כלומר, אם מועד הוא יום חג אז יש לנו את זה ולא צריך את הכפילות, ולהשאיר את זה זיכרון או בשל סמיכות לאחד מאלה או חול המועד, ופשוט למחוק את המועד, אלא אם כן מישהו מחברי יעמוד על זה.
ארבל אסטרחן:
אם תהיה רשימה כמו שהצעתי אז נפתור את זה.
רוחמה אברהם-בלילא:
אם היא תכין רשימה למחר אז פתרנו את הבעיה.
קולט אביטל:
יום טוב זה גם יום חג.
דוד טל:
לכן צריך להגיד יום חג.
רוחמה אברהם-בלילא:
אם היא תכין רשימה למחר, אני חושבת שנפתור את הבעיה.
אריה האן:
לכן צריך להגיד יום חג.
אריה האן:
את אומרת: יום שני, לא יום חול.
אריה האן:
אני מציע שתמיד יהיה יום שני.
קריאות:
אבל זה לא יכול להיות שבועיים.
אריה האן:
אז יהיו 12 יום במקום שבועיים, אז מה?
ירדנה מלר-הורוביץ:
- - - שמונה ימים אם נפרסם את זה לקראת יום שני.
דוד אזולאי:
אני שואל את היועצת המשפטית, אולי נדחה את זה בין הקריאה הראשונה לשנייה?
קריאות:
שנייה-שלישית.
רוחמה אברהם-בלילא:
אז מה אתם מציעים?
רוחמה אברהם-בלילא:
להעלות את החוק כפי שהוא?
דוד טל:
כמו שהוא כרגע, נעלה אותו, ומחר היא תביא את ההשגות שלה.
רוחמה אברהם-בלילא:
ואם מחר אנחנו מסיימים את כל ההשגות ביחד?
רוחמה אברהם-בלילא:
מחר זה על סדר היום ממילא, אז או שאנחנו עושים את כל התיקון עכשיו - - -
קולט אביטל:
לא, אני מציעה שכל אחד יתארגן לקראת מחר.
ארבל אסטרחן:
זה חוק ש- לא לרוץ אתו.
ארבל אסטרחן:
צריך לשים לב.
דוד אזולאי:
אני מבקש להוסיף עוד הערה אחת ליועצת המשפטית.
דוד אזולאי:
זה הנושא של ימי תענית.
דוד אזולאי:
יש שני ימי תענית - - -
ארבל אסטרחן:
אז אני אכלול את זה ברשימה וכשתהיה רשימה סגורה, נצטרך לעבור עליה.
דוד טל:
מאה אחוז.
קולט אביטל:
תבדקי את ההגדרה "יום טוב", ימי תענית נכנסים להגדרה הזאת.
רוחמה אברהם-בלילא:
הבנתי שאנחנו הולכים להעלות את ההצעה לקריאה ראשונה כפי שהיא מופיעה לנו כאן, ומחר, שזה על סדר היום, ארבל תניח לנו הצעת חוק מתוקנת עם כל הנושאים שהועלו כאן עכשיו, כולל כל החגים שנופלים בימי שני עד 2015, ומחר נעלה את זה לקראת שנייה ושלישית.
רוחמה אברהם-בלילא:
מי בעד? 13 בעד.
רוחמה אברהם-בלילא:
בכך אני קובעת שהצעתם של חברי הכנסת דוד אזולאי, דוד טל ומשה גפני, עולה היום על סדר היום של הכנסת לקריאה ראשונה.
רוחמה אברהם-בלילא:
בקשת הממשלה להקדמת הדיון בהצעת חוק מועצת הצמחים (ייצור ושיווק)(תיקון)
מאיר פרוש:
מה עם הקודם?
רוחמה אברהם-בלילא:
הבא.
רוחמה אברהם-בלילא:
בשונות אני אעלה את הקודם.
רוחמה אברהם-בלילא:
בקשת הממשלה להקדמת הדיון בהצעת חוק מועצת הצמחים (ייצור ושיווק)(תיקון), התשס"ו-2006.
רוחמה אברהם-בלילא:
נמצא כאן אורי נוסבאום, נציג משרד החקלאות.
רוחמה אברהם-בלילא:
אורי, תסביר לחברים גם מה הדחיפות של הפטור מחובת הנחה.
אורי נוסבאום:
במסגרת חוק ההסדרים 2003 נעשה שינוי מרחיק לכת בנושא מבנה הסדרת ענפי הצמחים.
אורי נוסבאום:
במסגרת החוק אוחדו ארבע מועצות הייצור הצמחיות למועצת הצמחים, מועצה אחת.
אביגדור יצחקי:
השר הקודם עשה נכון ואיחד את כל המועצות.
אורי נוסבאום:
במהלך הרפורמה הזאת הועברו רוב הסמכויות שהיו למועצות לסמכות השרים, שר החקלאות ושר התמ"ת.
גדעון סער:
נשאלת מה הדחיפות לא מה היה ב-2003.
רוחמה אברהם-בלילא:
אבל הוא מסביר, הוא יאמר את זה.
אורי נוסבאום:
אני אעשה את זה קצר.
אורי נוסבאום:
לפני האיחוד הזה הייתה אוטונומיה למגדלים של כל ענף להסדיר את הענף שלהם.
אורי נוסבאום:
במסגרת העברת הסמכויות מהמועצות לשרים, האוטונומיה נלקחה לחלוטין, והיום המצב הוא שאין למגדלים השפעה.
אורי נוסבאום:
המגדלים הם רק גורם מייעץ כמעט בכל הנושאים, גם השוטפים, לשרים.
אורי נוסבאום:
השר הנוכחי שלום שמחון, מעוניין לשנות את אופן יישום הרפורמה, בצורה של החזרת סמכויות מהשרים למגדלים, בצורה של ניהול המערכת למניעת בזבוז כספי המגדלים באופן לא יעיל.
אורי נוסבאום:
גם בחוק היום הרבה סמכויות לא מופעלות על ידי המועצה.
אורי נוסבאום:
לאחרונה עברו תקנות לבחירות דמוקרטיות של המגדלים במועצה.
אורי נוסבאום:
וההליך שנקבע בתקנון הוא שעד סוף אוקטובר השנה תיבחר מועצה קבועה בהליך הזה.
אורי נוסבאום:
ההליך בעצם כבר היה צריך להתחיל בימים האלו, והוא מעוכב בגלל הרצון של השר לבחון את כל השינויים הללו של המועצה, כדי שלא ייווצר מצב - - - המבנה של המועצה כפי שהוא היום בחוק.
אורי נוסבאום:
רוצים גם למנוע בזבוז כספים בהליך הזה, שהוא מסורבל וארוך, ויוקמו המון ועדות קלפי, ייצוג, וזה בסך הכל כספי מגדלים, כל ההליך הזה צריך להיות ממומן על ידי המועצה, שממומנת על ידי כספי המגדלים.
אורי נוסבאום:
על מנת למנוע את הבזבוז הזה ועל מנת לאפשר לשר לשקול איזה שינוי צריך לעשות.
אורי נוסבאום:
צריך למנוע את הבזבוז הזה על מנת לאפשר לשר לשקול איזה שינוי צריך לעשות, כי ברור שצריך לעשות איזשהו שינוי.
אורי נוסבאום:
לכן הדחיפות.
רוחמה אברהם-בלילא:
כן, חבר הכנסת סער.
גדעון סער:
קשה היה מאד להבין מדברי נוסבאום מהי הדחיפות.
גדעון סער:
שמענו היסטוריה ארוכה.
אביגדור יצחקי:
אבל זה לא מה שכתוב בחוק.
רוחמה אברהם-בלילא:
בסדר, אני אאפשר לך - - -